স্টাফ রিপোর্টার ॥ সাম্প্রতিক সময়ে জেলা শহরের বিপর্যস্ত বিদ্যুৎ ব্যবস্থা নিয়ে হবিগঞ্জ জেলা আইন শৃংখলা কমিটির সভায় বিদ্যুৎ বিভাগের নির্বাহী প্রকৌশলী মোস্তাফিজুর রহমানকে সতর্ক করে দিয়েছেন জেলা প্রশাসক মোঃ জয়নাল আবেদীন। এ সময় কমিটির সদস্যদের তোপের মুখে পড়েন নির্বাহী প্রকৌশলী। বিপর্যস্ত বিদ্যুৎ ব্যবস্থা নিয়ে তিনি কোন সদোত্তর দিতে না পারায় তার প্রতি ক্ষোভ প্রকাশ করা হয় সভায়। ভবিষ্যতে নিরবিচ্ছিন্ন বিদ্যুৎ সরবরাহের প্রতিশ্র“তি দিয়ে এ যাত্রায় রক্ষা পান নির্বাহী প্রকৌশলী মোস্তাফিজুর রহমান। গতকাল সকালে জেলা প্রশাসকের সম্মেলন কক্ষে জেলা আইন শৃংখলা কমিটির সভা জেলা প্রশাসক মোঃ জয়নাল আবেদীনের সভাপতিত্বে অনুষ্ঠিত হয়। সভার এক পর্যায়ে হবিগঞ্জ প্রেসক্লাব সভাপতি মোহাম্মদ নাহিজ গত ৩দিন যাবৎ শহরের বিপর্যস্ত বিদ্যুৎ ব্যবস্থা নিয়ে জেলা প্রশাসকের দৃষ্টি ...